Vir Leon Retief oor sy brief van 13 Mei 2019 | LitNet
Vir Leon Retief oor sy brief van 13 Mei 2019
So wat sê jy nou eintlik – dat, omdat 5nm/l 'n definitiewe afsnypunt is, die styging van 0,5nm/l na 5,1nm/l nie geleidelik is nie? Terloops, ek het 5 arbitrêr gekies, dalk omdat 5 halfpad tussen 0 en 10 is, net om 'n syfer te noem. Toevallig is die afsnypunt toe 5nm/l (watse eenhede dit ook al mag wees).
Ek het die probleem uitgewys dat dit bykans onmoontlik is om 'n geleidelike oorgang van sê A na B te besluit; wanneer is dit nie meer A nie, maar nou B. As daar, soos in hierdie geval, op 5nm/l besluit is, is dit seker deur een of ander paneel gedoen en die moontlikheid is nie uitgesluit nie dat, sê oor 'n maand of 'n jaar of so, die paneel bymekaar kom en besluit op 4,3nm/l.
So, wat ek sê (oppervlakkig volgens jou) is dat, as Casper 'n vrou is (al die toerusting het vir kinders kry en voed) dan moet sy aan enige vrouesport kan deelneem. Nou is die probleem seker wanneer is iemand per definisie vrou? Ek weet nie, maar ek kan jou verseker dit is beslis nie afhangend van 0,01 nm/l toleransie weerskante van 'n arbitrêre testosteroonvlaksyfer nie.
Terloops, kategorieë word wel ernstig opgeneem. In boks byvoorbeeld sal 'n ou sommer die aand met die geveg 'n paar onse deur sweet byvoorbeeld probeer verloor anders kwalifiseer hy nie vir daardie gewigklas nie.